**Fotovýzva „** **Slávnosti spoza objektívu“ – sprievodný program TSF 2023**

Turčianske kultúrne stredisko v Martine v zriaďovateľskej pôsobnosti Žilinského samosprávneho kraja a mesto Martin, organizuje fotovýzvu pre všetkých nadšencov fotografovania „ **Slávnosti spoza objektívu“,** jedná sa o sprievodné podujatie XXXIX. ročníka Turčianskych slávností folklóru, kde majú fotografi možnosť zachytiť jedinečnú atmosféru týchto folklórnych slávností.

Fotovýzvasauskutoční **v** **nedeľu 11. júna 2023 od 10.00 hod.** v rámci XXXIX. ročníka Turčianskych slávností folklóru v Slovenskom národnom múzeu v Martine – Múzeum slovenskej dediny.

Ocenené fotografie z XXXIX. ročníka Turčianskych slávností folklóru budú odprezentované na výstave „**Slávnosti spoza objektívu**“ v júli na pešej zóne v Martine.

Podujatie bolo podporené z verejných zdrojov poskytnutých Fondom na podporu umenia, spolufinancované s podporou Žilinského samosprávneho kraja a realizované s finančným prispením Mesta Martin.

Všetkých Vás srdečne pozývame!

**Mgr. Daniela Kaplánová**